CELEX: 62018TN0757
Language: bg
Date: 2018-12-31 00:00:00
Title: Дело T-757/18: Жалба, подадена на 31 декември 2018 г. — Koinopraxia Touristiki Loutrakiou/Комисия

25.2.2019   
            
            
               BG
            
            
               Официален вестник на Европейския съюз
            
            
               C 72/38
            
         
      Жалба, подадена на 31 декември 2018 г. — Koinopraxia Touristiki Loutrakiou/Комисия
      (Дело T-757/18)
      (2019/C 72/49)
      Език на производството: английски
      
         Страни
      
      
         Жалбоподател: Koinopraxia Touristiki Loutrakiou AE OTA — Loutraki AE — Klab Otel Loutraki Kazino Touristikes kai Xenodocheiakes Epicheiriseis AE (Лутраки, Гърция) (представител: S. Pappas, lawyer)
      
         Ответник: Европейска комисия
      
         Искания на жалбоподателя
      
      Жалбоподателят иска от Общия съд:
      
                  —
               
               
                  да отмени обжалваното решение на Комисията от 9 август 2018 г. относно мерките за някои гръцки казина SA.28973 — C 16/2010 (ex NN 22/2010, ex CP 318/2009)
               
            
                  —
               
               
                  да осъди Комисията да заплати съдебните разноски.
               
            
         Основания и основни доводи
      
      В подкрепа на жалбата си жалбоподателят излага две алтернативни основания, за да обоснове тезата си, че обжалваното решение нарушава процесуалните му права, поради което трябва да бъде отменено.
      
                  1.
               
               
                  С първото основание се твърди, че частта от обжалваното решение, в която Комисията проверява дали предполагаемата държавна помощ дава „предимство, което се състои в привлекателност“, трябва да бъде определено като решение да не се повдигат възражения, прието след процедурата по предварително разглеждане на помощта. Ето защо жалбоподателят твърди, че Комисията трябвало да започне официална процедура по разследване, тъй като е имало сериозни съмнения относно наличието на предимство, което се състои в привлекателност, финансирано с публични средства.
               
            
                  2.
               
               
                  Второто основание е изведено от това, че Комисията при всички случаи е била длъжна да възобнови официалната процедура по разследване по силата на решение T-425/11. Всъщност според жалбоподателя Комисията по принцип била длъжна да прикани страните да представят становищата си преди да приеме обжалваното решение.